CELEX: 52011PC0268
Language: mt
Date: 2011-05-10
Title: Proposta għal DEĊIŻJONI TA’ IMPLIMENTAZZJONI TAL-KUNSILL li temenda d-Deċiżjoni ta' Implimentazzjoni tal-Kunsill 2011/77/UE tas-7 ta' Diċembru 2010 dwar l-għoti ta' assistenza finanzjarja tal-Unjoni lill-Irlanda

|

52011PC0268

	MEMORANDUM TA’ SPJEGAZZJONIFuq talba tal-Irlanda, fis-7 ta' Diċembru 2010 (Deċiżjoni ta' Implimentazzjoni tal-Kunsill 2011/77/UE) il-Kunsill ta assistenza finanzjarja lill-Irlanda f'appoġġ għal programm qawwi ta' riforma ekonomika u finanzjarja bil-għan li tinkiseb il-fiduċja mill-ġdid, u b'hekk l-ekonomija tkun tista' tirritorna lejn tkabbir sostenibbli, u tiġi protetta l-istabbiltà finanzjarja fl-Irlanda, fiż-żona euro u fl-UE.F'konformità mal-Artikolu 3(9) tad-Deċiżjoni 2011/77/UE, il-Kummissjoni, flimkien mal-FMI u f'kooperazzjoni mal-BĊE, għamlet l-ewwel reviżjoni tal-progress tal-awtoritajiet Irlandiżi dwar l-implimentazzjoni tal-miżuri maqbula kif ukoll dwar l-effettività u l-impatt ekonomiku u soċjali tal-miżuri maqbula.Filwaqt li titqies il-prospettiva ekonomika riveduta, kif ukoll l-informazzjoni ta' intervenzjoni (inkluż dik ġenerata permezz tal-eżerċizzji tar-Reviżjoni Prudenzjali tal-Valutazzjoni tal-Kapital [Prudential Capital Assessment Review] u r-Reviżjoni Prudenzjali tal-Valutazzjoni tal-Likwidità [Prudential Liquidity Assessment Review], li saru mill-Bank Ċentrali tal-Irlanda fil-31 ta' Marzu 2011), u l-prijoritajiet tal-politiki tal-gvern elett fil-25 ta' Frar 2011, il-Kummissjoni tipproponi li timmodifika l-kundizzjonijiet tal-politika ekonomika li jsostnu l-assistenza kif spjegat hawn taħt. Il-Kummissjoni tara bħala meħtieġa l-bidliet proposti għall-kundizzjonijiet tal-politika ekonomika biex tiżgura l-implimentazzjoni mingħajr intoppi tal-programm u tassigura l-għanijiet tal-programm.2011/0118 (NLE)Proposta għalDEĊIŻJONI TA’ IMPLIMENTAZZJONI TAL-KUNSILLli temenda d-Deċiżjoni ta' Implimentazzjoni tal-Kunsill 2011/77/UE tas-7 ta' Diċembru 2010 dwar l-għoti ta' assistenza finanzjarja tal-Unjoni lill-IrlandaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (UE) Nru 407/2010 tal-11 ta’ Mejju 2010 li jistabbilixxi mekkaniżmu Ewropew ta' stabbilizzazzjoni finanzjarja[1], u b’mod partikolari l-Artikolu 3(2) tiegħu,Wara li kkunsidra l-proposta mill-Kummissjoni Ewropea,Billi:1.  Fuq talba tal-Irlanda, il-Kunsill ta assistenza finanzjarja lill-Irlanda (Deċiżjoni ta' Implimentazzjoni tal-Kunsill 2011/77/UE) b'appoġġ għal programm qawwi ta' riforma ekonomika u finanzjarja bil-għan li tinkiseb il-fiduċja mill-ġdid, u b'hekk l-ekonomija tkun tista' tirritorna lejn tkabbir sostenibbli, u tiġi protetta l-istabbiltà finanzjarja fl-Irlanda, fiż-żona euro u fl-UE.2.  F'konformità mal-Artikolu 3(9) tad-Deċiżjoni 2011/77/UE, il-Kummissjoni, flimkien mal-FMI u f'kooperazzjoni mal-BĊE, għamlet l-ewwel reviżjoni tal-progress tal-awtoritajiet Irlandiżi dwar l-implimentazzjoni tal-miżuri maqbula kif ukoll dwar l-effettività u l-impatt ekonomiku u soċjali tal-miżuri maqbula.3.  Fl-ambitu tal-projezzjonijiet attwali tal-Kummissjoni għat-tkabbir nominali tal-PDG (-3.6 % fl-2010, 1.3 % fl-2011, 2.8 % fl-2012 u 4.0 % fl-2013), il-perkors għall-aġġustament fiskali huwa konformi mar-Rakkomandazzjoni tal-Kunsill lill-Irlanda tas-7 ta' Diċembru 2010 skont l-Artikolu 126(7) tat-Trattat u huwa konsistenti mal-perkors għal proporzjon ta' dejn relatat mal-PDG ta' 96.2 % fl-2010, 112.0 % fl-2011, 117.9 % fl-2012 u 120.3 % fl-2013. Għaldaqstant, il-proporzjon ta' dejn relatat mal-PDG ikun stabbilizzat fl-2013 u, minn hemm 'il quddiem jaqbad it-triq lejn it-tnaqqis, dejjem jekk ikun hemm progress ulterjuri fit-tnaqqis tad-defiċit. Id-dinamika tad-dejn tiġi effettwata minn diversi operazzjonijiet 'barra mill-baġit', inkluż injezzjoni ta' kapital fil-banek fl-2011 b'effett nett ta' żieda fid-dejn ta' madwar 6 pps ta' PDG, suppożizzjoni biex jinżammu riżervi għoljin ta' flus kontanti, u d-diferenzi bejn l-pagamenti dovuti u dawk ta' interessi fi flus kontanti.4.  Ir-rikapitalizzazzjoni tal-Allied Irish Bank, il-Bank of Ireland, u l-EBS Building Society sabiex il-proporzjon tal-kapital ewlieni Tier 1 tagħhom jilħaq livell ta' 12 % (abbażi tal-PCAR tal-2010), li kellha ssir sa Frar tal-2011, ġiet posposta mill-gvern li kien fl-aħħar tal-mandat tiegħu minħabba l-elezzjonijiet ġenerali li kienu fil-qrib.5.  Fil-31 ta' Marzu 2011, il-Bank Ċentrali tal-Irlanda ħabbar ir-riżultati tar-Reviżjoni Prudenzjali tal-Valutazzjoni tal-Kapital (PCAR) u r-Reviżjoni Prudenzjali tal-Valutazzjoni tal-Likwidità (PLAR). Abbażi ta' dawn il-valutazzjonijiet, l-erba' banek domestiċi parteċipanti (Allied Irish Bank, Bank of Ireland, EBS Building Society u Irish Life & Permanent) instabu li kellhom bżonn total ta' EUR 24 biljun f'kapital addizzjonali, inkluż kapital kontinġenti ta' EUR 3 biljun, biex jibqgħu kapitalizzati b'mod adegwat f'xenarju ta' stress.6.  Fil-31 ta' Marzu 2011 il-gvern il-ġdid, li ġie ffurmat wara l-elezzjoni tal-25 ta' Frar 2011, ħabbar l-istrateġija tiegħu biex isaħħaħ u jirriforma l-banek domestiċi, li tinkludi li jiġi żgurat li tintlaħaq il-ħtieġa ta' kapitalizzazzjoni identifikata mill-eżerċizzju tal-PCAR/PLAR. Sal-aħħar ta' Lulju 2011 din għandha ġġib il-proporzjon tal-kapital ewlieni Tier 1 tal-banek domestiċi (suġġett għall-aġġustament adattat għall-bejgħ mistenni tal-assi fil-każ ta' Irish Life & Permanent) 'il fuq sew mil-livell previst li jiġi milħuq sa Frar 2011.7.  Il-Bank Ċentrali tal-Irlanda għandu jirrikjedi lill-Allied Irish Bank, il-Bank of Ireland, l-EBS Building Society u l-Irish Life & Permanent biex ilaħħqu mal-proporzjoni tas-self relatat mad-depożitu (LDR) ta' 122.5 % sal-aħħar tal-2013, filwaqt li jevitaw il-bejgħ mgħaġġel tal-assi. Barra minn hekk, l-awtoritajiet Irlandiżi għandhom jagħmlu monitoraġġ mill-qrib tal-evoluzzjoni tal-proporzjon tal-Indiċi Nett ta’ Stabbiltà tal-Finanzjamenti u l-proporzjon tal-Kopertura tal-Likwidità tal-banek sabiex jiżguraw il-konverġenza mal-istandards emerġenti fi ħdan il-qafas ta' Basel III. L-awtoritajiet għandhom jiżguraw li l-miri jintlaħqu billi jistabbilixxu qafas kredibbli għall-monitoraġġ tal-progress ibbażat fuq miri intermedji u jinċentivaw kif jixraq l-arranġamenti amministrattivi fi ħdan il-banek.8.  Hekk kif il-gvern il-ġdid beda jamministra, nieda reviżjoni komprensiva tan-nefqa biex jidentifika tfaddil effiċjenti u biex jallinja mill-qrib il-prijoritajiet li jsostnu l-konsolidazzjoni fiskali ma' dawk fil-programm ta' rkupru nazzjonali 2011-16 tal-gvern, imħabbar fis-7 ta' Marzu 2011.9.  Fid-dawl ta' dawn l-iżviluppi, id-Deċiżjoni ta' Implimentazzjoni tal-Kunsill 2011/77/UE għandha tiġi emendata.ADOTTA DIN ID-DEĊIŻJONI:Artikolu 1L-Artikolu 3 tad-Deċiżjoni ta' Implimentazzjoni tal-Kunsill 2011/77/UE huwa emendat kif ġej:(1) fil-paragrafu 5, il-punt (a) għandu jinbidel b'dan li ġej:'(a) tieħu azzjoni sabiex tiżgura li l-banek domestiċi huma kapitalizzati b'mod adegwat fil-forma ta' ekwità, jekk meħtieġ, sabiex jiġi żgurat li dawn jirrispettaw ir-rekwiżit regolatorju minimu ta' proporzjon tal-kapital ewlieni Tier 1 ta' 10.5 % matul il-programm ta' assistenza finanzjarja tal-UE kollu, filwaqt li jsir proċess ta' tnaqqis lejn il-mira tal-proporzjon tas-self relatat mad-depożiti ta' 122.5 % sal-aħħar tal-2013.'(2) fil-paragrafu 7:(a) fil-punt (b) tiżdied is-sentenza li ġejja:'F'konsultazzjoni mal-Kummissjoni Ewropea, il-FMI u l-BĊE, l-Irlanda tista' tintroduċi bidliet baġitarji f'dawn il-miżuri speċifikati hawn fuq biex tirrealizza kompletament l-effiċjenzi li għandhom jiġu identifikati mir-Reviżjoni Komprensiva tan-Nefqa li għaddejja u l-prijoritajiet tal-Programm għall-Gvern, konsistenti mal-għan aħħari biex ikun żgurat li l-baġit għall-2012 irendi konsolidazzjoni fiskali ta' mill-inqas EUR 3.6 biljun.'(b) il-punt (e) għandu jinbidel b'dan li ġej:'(e) L-adozzjoni ta' miżuri li jirrinforzaw strateġija baġitarja kredibbli u li jsaħħu l-qafas baġitarju. L-Irlanda għandha tadotta u timplimenta r-regola fiskali li kwalunkwe dħul addizzjonali mhux ippjanat bejn l-2011 u l-2015, se jiġi allokat għat-tnaqqis tad-defiċit u d-dejn. L-Irlanda għandha tistabbilixxi kunsill fiskali konsultattiv biex jipprovdi valutazzjoni indipendenti dwar il-pożizzjoni u l-previżjonijiet baġitarji tal-gvern. L-Irlanda għandha tadotta Liġi dwar ir-Responsabbiltà Fiskali li tintroduċi qafas ta' infiq fuq perjodu ta' żmien medju b'limiti multiannwali vinkolanti fuq l-infiq f'kull qasam. Din għandha ssir billi jitqiesu kwalunkwe riformi dwar governanza ekonomika riveduta fil-livell tal-UE u tibni fuq ir-riformi fis-seħħ.'(c) il-punt (g) għandu jinbidel b’dan li ġej:'(g) Ir-rikapitalizzazzjoni tal-banek domestiċi sal-aħħar ta' Lulju 2011 (suġġett għall-aġġustament adattat għall-bejgħ mistenni tal-assi fil-każ tal-Irish Life & Permanent) f'konformità mas-sejbiet tal-PLAR u l-PCAR tal-2011, kif imħabbar mill-Bank Ċentrali tal-Irlanda fil-31 ta' Marzu 2011.'(d) il-punt (l) għandu jinbidel b'dan li ġej:'(l) Biex titjieb il-kompetizzjoni fis-swieq miftuħa, il-leġiżlazzjoni għandha tiġi rriformata biex tiġġenera deterrenza aktar kredibbli billi tiżgura d-disponibbiltà ta' sanzjonijiet effettivi għall-ksur tal-liġi Irlandiża tal-kompetizzjoni u l-Artikoli 101 u 102 tat-Trattat dwar il-Funzjonament tal-Unjoni Ewropea kif ukoll tiżgura l-funzjonament effettiv tal-Awtorità tal-Kompetizzjoni. Barra minn hekk, sakemm idum il-programm, l-awtoritajiet għandhom jiżguraw li mhux se jingħataw eżenzjonijiet ulterjuri għall-qafas tal-liġi tal-kompetizzjoni sakemm ma jkunux kompletament konsistenti mal-miri tal-programm ta' assistenza finanzjarja tal-Unjoni u l-ħtiġijiet tal-ekonomija.'(e) jiżdiedu l-punti (n), (o) u (p) li ġejjin:'(n) Isir proċess ta' tnaqqis tal-banek domestiċi lejn il-mira tal-proporzjonijiet tas-self relatat mad-depożitu stabbiliti skont il-PLAR tal-2011;(o) Preparazzjoni ta' pjan biex isostni s-solvenza u l-vijabbiltà tal-istituzzjonijiet mhux kapitalizzati biżżejjed fis-settur tal-unjoni tal-kreditu, inkluż billi l-Bank Ċentrali tal-Irlanda jingħata l-poteri meħtieġa biex jippromwovi grad ogħla ta' konsolidazzjoni tas-settur permezz ta' fużjonijiet fejn jixraq, b'appoġġ finanzjarju mill-gvern jekk ġustifikat;(p) Sottomissjoni ta' leġiżlazzjoni lill-Oireachtas biex jassistu lill-banek kooperattivi ( credit unions ) b'qafas regolatorju imsaħħaħ inkluż amministrazzjoni aktar effettiva u rekwiżiti regolatorji.'(3) Fil-paragrafu 8:(a) fil-punt (a), tiżdied is-sentenza li ġejja:'F'konsultazzjoni mal-Kummissjoni Ewropea, il-FMI u l-BĊE, l-Irlanda tista' tintroduċi bidliet baġitarji f'dawn il-miżuri speċifikati hawn fuq biex tirrealizza kompletament l-effiċjenzi li għandhom jiġu identifikati mir-Reviżjoni Komprensiva tan-Nefqa li għaddejja u l-prijoritajiet tal-Programm għall-Gvern, konsistenti mal-għan aħħari biex ikun żgurat li l-baġit għall-2013 irendi konsolidazzjoni fiskali ta' mill-inqas EUR 3.1 biljun.'(b) jiżdied il-punt (c) li ġej:'(n) Isir proċess ta' tnaqqis tal-banek domestiċi lejn il-miri tal-proporzjon tas-self relatat mad-depożitu stabbiliti skont il-PLAR tal-2011;Artikolu 2Din id-Deċiżjoni hija indirizzata lill-Irlanda.Artikolu 3Din id-Deċiżjoni għandha tiġi ppubblikata f’ Il-Ġurnal Uffiċjali tal-Unjoni Ewropea . Magħmul fi Brussel,Għall-KunsillIl-PresidentIMPATT BAĠITARJUGħal din il-proposta ma hemmx ħtieġa ta' dikjarazzjoni tal-impatt baġitarju.[1] ĠU L 118, 12.5.2010, p. 1.